CELEX: 
Language: mt
Date: 2020-12-16 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) 2017/1129 tal-Parlament Ewropew u tal-Kunsill fir-rigward tal-kontenut minimu ta’ informazzjoni tad-dokument li għandu jiġi ppubblikat għall-eżenzjoni ta’ prospett b’konnessjoni ma’ xiri permezz ta’ offerta ta’ skambju, fużjoni jew diviżjoni

MEMORANDUM TA’ SPJEGAZZJONI
            
            
               1.IL-KUNTEST TAL-ATT DELEGAT
            
            
               1.1.Sfond ġenerali
            
            
               Ir-Regolament dwar il-Prospett
                  1
                joħloq ġabra ġdida u armonizzata ta’ regoli li (i) tgħin lill-kumpaniji jiġbru l-flus fis-swieq kapitali biex jinvestu u jikbru; (ii) tgħin lill-investituri biex jieħdu deċiżjonijiet aħjar u aktar infurmati; u (iii) trawwem konverġenza superviżorja fl-Unjoni. Ir-Regolament dwar il-Prospett jiddelega wkoll is-setgħa lill-Kummissjoni biex tistabbilixxi wħud mid-dettalji tar-regoli l-ġodda.
            
            
               F’dan il-kuntest, l-Artikolu 1(7) tar-Regolament dwar il-Prospett jagħti s-setgħa lill-Kummissjoni li tadotta atti delegati biex tistabbilixxi l-kontenut minimu ta’ informazzjoni tad-dokument li għandu jiġi ppubblikat sabiex b’konnessjoni ma’ xiri permezz ta’ offerta ta’ skambju, fużjoni jew diviżjoni jkun jista’ jiġi bbenefikat mill-eżenzjoni li jiġi ppubblikat prospett. Għal dan l-iskop, fis-27 ta’ Frar 2017 il-Kummissjoni bagħtet mandat lill-ESMA biex titlob parir tekniku dwar il-kontenut minimu ta’ informazzjoni tad-dokument imsemmi hawn fuq. 
            
            
               F’Mejju 2018 il-Kummissjoni Ewropea nediet inizjattiva bil-għan li tadotta regoli proporzjonati biex tappoġġa l-promozzjoni ta’ swieq tal-SMEs li qed jespandu filwaqt li tissalvagwardja l-protezzjoni tal-investituri u l-integrità tas-suq. L-inizjattiva kienet tinkludi proposta għal regolament li jemenda l-MiFID II
                  2
               , ir-Regolament dwar l-abbuż tas-suq
                  3
                u r-Regolament dwar il-Prospett.
            
            
               Il-parir tekniku tal-ESMA għall-att delegat fil-qafas tal-Artikolu 1(7) intbagħat lill-Kummissjoni fis-26 ta’ Marzu 2019. Billi kienet konxja li l-koleġiżlaturi laħqu ftehim politiku dwar l-inizjattiva leġiżlattiva tas-swieq tal-SMEs li qed jespandu, li temenda r-Regolament dwar il-Prospett, l-ESMA enfasizzat li xi partijiet tal-parir tekniku jkunu jeħtieġu adattament biex jitqiesu dawn l-emendi. 
            
            
               Ir-Regolament (UE) 2019/2115 tal-Parlament Ewropew u tal-Kunsill
                  4
                kien ippubblikat f’Il-Ġurnal Uffiċjali tal-Unjoni Ewropea fil-11 ta’ Diċembru 2019. L-Artikolu 2 ta’ dak ir-Regolament, li beda japplika fil-31 ta’ Diċembru 2019, emenda l-Artikolu 1 tar-Regolament dwar il-Prospett, b’tali mod li llimita l-kamp ta’ applikazzjoni tal-eżenzjoni b’konnessjoni ma’ xiri permezz ta’ offerta ta’ skambju, fużjoni jew diviżjoni.
            
            
               Għalhekk ir-Regolament Delegat jirrifletti kemm l-elementi ewlenin mill-parir tekniku tal-ESMA kif ukoll aġġustamenti ulterjuri maħsuba biex jirriflettu l-bidliet introdotti bir-Regolament (UE) 2019/2115. Dawn li ġejjin huma l-bidliet ewlenin meta mqabbla mal-parir tekniku tal-ESMA:
            
            
               ·id-definizzjonijiet stabbiliti fl-Artikolu A tal-parir tekniku kienu riveduti f’konformità mal-feedback irċevut fil-qafas tal-konsultazzjoni mill-Kummissjoni tas-servizzi interni;
            
            
               ·l-Artikolu B tal-parir tekniku kien kompletament rivedut u kien miżjud mal-Artikolu 2(1) ta’ dan ir-Regolament bħala r-raba’ subparagrafu. B’mod partikolari, il-kamp ta’ applikazzjoni ta’ din id-dispożizzjoni ġie emendat u l-applikazzjoni tagħha ġiet ċirkoskritta għall-każ ta’ xiri permezz ta’ offerta ta’ skambju fejn it-titoli ta’ ekwità offruti ma jkunux funġibbli ma’ titoli ta’ ekwità eżistenti li diġà ġew ammessi għall-kummerċ f’suq regolat qabel ix-xiri u t-tranżazzjoni relatata miegħu jew jekk ix-xiri jitqies bħala tranżazzjoni ta’ akkwist invers;
            
            
               ·L-Artikolu C tal-parir tekniku kien emendat minħabba l-bidla fil-kamp ta’ applikazzjoni għall-eżenzjonijiet b’konnessjoni ma’ xiri permezz ta’ offerta ta’ skambju, fużjoni jew diviżjoni introdotta bir-Regolament (UE) 2019/2115;
            
            
               ·fl-Artikolu D tal-parir tekniku, il-punti (a) u minn (c) sa (k) ġew sostitwiti b’referenza dinamika għal-lista tal-informazzjoni li tista’ tkun inkorporata skont l-Artikolu 19(1) tar-Regolament dwar il-Prospett b’referenza;
            
            
               ·in-normi li jirregolaw il-lingwi stabbiliti fl-Artikolu E tal-parir tekniku, li jirrifletti l-Artikolu 27 tar-Regolament dwar il-Prospett, ġew riveduti billi d-dokument ta’ eżenzjoni mhuwiex soġġett għall-approvazzjoni ta’ awtorità kompetenti kif imsemmija fl-Artikolu 20 tar-Regolament dwar il-Prospett;
            
            
               ·L-Artikolu F tal-parir tekniku kien issimplifikat bl-inseriment ta’ referenzi għall-Artikoli 18(3) u 18(4) tar-Regolament Delegat tal-Kummissjoni (UE) 2019/980
                  5
                fejn hija spjegata t-tifsira ta’ storja finanzjarja kumplessa u impenn finanzjarju sinifikanti; 
            
            
               ·ir-rekwiżiti ta’ żvelar stabbiliti fl-Appendiċi II tal-parir tekniku ġew inkorporati fl-Anness II ta’ dan ir-Regolament b’mod aktar effiċjenti, bl-użu ta’ kontroreferenzi għas-sezzjonijiet u għall-partiti rilevanti tal-Anness I ta’ dan ir-Regolament u għas-sezzjonijiet u għall-partiti rilevanti tal-Annessi 1 u 11 tar-Regolament Delegat (UE) 2019/980;
            
            
               ·ir-rekwiżiti ta’ żvelar stabbiliti fl-Appendiċijiet I, III u IV tal-parir tekniku ġew issimplifikati aktar, ikkalibrati mad-daqs tat-tranżazzjoni, u kkombinati fl-Anness I ta’ dan ir-Regolament, biex id-dokument ta’ eżenzjoni jsir faċli għall-utent u konformi mal-objettivi tar-Regolament dwar il-Prospett li ma għadux jeżiġi dokument ekwivalenti għal prospett kif kien il-każ sa issa.
            
            
               1.2.Objettiv tar-Regolament Delegat
            
            
               L-objettiv ta’ dan ir-Regolament Delegat huwa li jistipula l-kontenut minimu ta’ informazzjoni tad-dokument li għandu jiġi ppubblikat sabiex b’konnessjoni ma’ xiri permezz ta’ offerta ta’ skambju, fużjoni jew diviżjoni jkun jista’ jiġi bbenefikat mill-eżenzjoni li jiġi ppubblikat prospett.
            
         
         
            
               1.3.Sfond Legali
            
            
               Dan ir-Regolament Delegat huwa msejjes fuq l-għoti tas-setgħa stabbilit fl-Artikolu 1(7) tar-Regolament dwar il-Prospett.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               Fit-13 ta’ Lulju 2018 l-ESMA ppubblikat dokument ta’ diskussjoni sabiex tiġbor il-fehmiet tal-partijiet ikkonċernati fuq il-parir tekniku propost. Il-konsultazzjoni għalqet fis-6 ta’ Ottubru 2018. L-ESMA rrimarkat li ħames entitajiet biss ipparteċipaw fil-konsultazzjoni u l-ebda waħda minn dawn l-entitajiet ma kienet tirrappreżenta l-interessi u l-fehmiet tal-investituri. L-ESMA fittxet ukoll il-parir tal-Grupp tal-Partijiet Interessati tat-Titoli u s-Swieq, li madankollu ma bagħatx tweġiba formali dwar il-konsultazzjoni. 
            
            
               L-abbozz tar-Regolament Delegat ġie ppubblikat fuq il-portal għal Regolamentazzjoni Aħjar għal perjodu ta’ erba’ ġimgħat li matulu setgħu jiġu ppreżentati r-reazzjonijiet, mis-16 ta’ Ġunju sal-14 ta’ Lulju 2020. B’kollox, ħames partijiet ikkonċernati pparteċipaw b’mod uffiċjali fil-konsultazzjoni, u barra minn hekk l-ESMA u xi awtoritajiet nazzjonali kompetenti wkoll taw il-feedback tagħhom permezz tal-Grupp ta’ Ħidma Operazzjonali tal-ESMA dwar il-Prospett. Fl-24 ta’ Settembru 2020, l-abbozz tar-Regolament Delegat kien ippreżentat lill-Grupp ta’ Esperti tal-Kumitat Ewropew tat-Titoli (Expert Group of the European Securities Committee, EGESC) għall-konsultazzjoni, f’konformità mal-prinċipji stipulati fil-Ftehim Interistituzzjonali dwar it-Tfassil Aħjar tal-Liġijiet. Il-feedback irċevut fuq il-portal tal-feedback u fil-laqgħa tal-EGESC tqies kif xieraq fil-verżjoni finali tar-Regolament Delegat.
            
            
               3.ELEMENTI ĠURIDIĊI TAL-ATT DELEGAT
            
            
               Id-dritt ta’ adozzjoni ta’ atti delegati huwa previst skont l-Artikolu 44 tar-Regolament dwar il-Prospett.
            
            
               ·L-Artikolu 1 jistipula d-definizzjonijiet applikabbli f’dan ir-Regolament Delegat.
            
            
               ·L-Artikolu 2 jistipula l-kontenut minimu ta’ informazzjoni għad-dokument ta’ eżenzjoni.
            
            
               ·L-Artikolu 3 jistipula r-regoli għall-inkorporazzjoni b’referenza.
            
            
               ·L-Artikolu 4 jistipula r-regoli applikabbli jekk l-emittent tat-titoli ta’ ekwità jkollu storja finanzjarja kumplessa jew ikun wettaq impenn finanzjarju sinifikanti.
            
            
               ·L-Artikolu 5 jistipula n-normi li jirregolaw il-lingwi applikabbli.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 16.12.2020
            
            
               li jissupplimenta r-Regolament (UE) 2017/1129 tal-Parlament Ewropew u tal-Kunsill fir-rigward tal-kontenut minimu ta’ informazzjoni tad-dokument li għandu jiġi ppubblikat għall-eżenzjoni ta’ prospett b’konnessjoni ma’ xiri permezz ta’ offerta ta’ skambju, fużjoni jew diviżjoni
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) 2017/1129 tal-Parlament Ewropew u tal-Kunsill tal-14 ta’ Ġunju 2017 dwar il-prospett li għandu jiġi ppubblikat meta titoli jiġu offruti lill-pubbliku jew jiġu ammessi għall-kummerċ f’suq regolat, u li jħassar id-Direttiva 2003/71/KE
                  6
               , u b’mod partikolari l-Artikolu 1(7) tiegħu,
            
            
               Billi:
            
         
         
            
               (1)Sabiex jiġu pprovduti l-ogħla standards ta’ protezzjoni tal-investituri fl-Unjoni u biex l-investituri jkunu jistgħu jieħdu deċiżjoni ta’ investiment informata, id-dokument imsemmi fl-Artikolu 1(4)(f) u (g), u l-Artikolu 1(5), l-ewwel subparagrafu, il-punti (e) u (f), tar-Regolament (UE) 2017/1129 (“id-dokument ta’ eżenzjoni”) jenħtieġ li jkun fih informazzjoni suffiċjenti, oġġettiva u komprensibbli dwar il-kumpaniji involuti fit-tranżazzjoni, id-drittijiet marbuta mat-titoli ta’ ekwità, il-prospetti tal-emittent ta’ dawn it-titoli ta’ ekwitàu, skont it-tip ta’ tranżazzjoni, tal-kumpanija li qed tirċievi l-offerta, tal-kumpanija li qed tinxtara jew tal-kumpanija li qed tiġi diviża.
            
            
               (2)Sabiex jiġi żgurat li l-investituri jingħataw l-informazzjoni neċessarja biex jieħdu deċiżjoni ta’ investiment informata, jenħtieġ li jkun meħtieġ dokument ta’ eżenzjoni aktar komprensiv f’każ ta’ xiri permezz ta’ offerta ta’ skambju li tissodisfa l-kundizzjoni tal-Artikolu 1(6a)(b) tar-Regolament (UE) 2017/1129 meta, f’dak il-każ, it-titoli ta’ ekwità offruti ma jkunux funġibbli ma’ titoli eżistenti li diġà ġew ammessi għall-kummerċ f’suq regolat qabel ix-xiri u t-tranżazzjoni relatata miegħu, jew ix-xiri jitqies bħala tranżazzjoni ta’ akkwist invers. Jenħtieġ li jiġi speċifikat x’kontenut miżjud irid ikun fih id-dokument ta’ eżenzjoni f’sitwazzjonijiet bħal dawn.
            
            
               (3)B’konnessjoni ma’ tranżazzjoni fejn it-titoli ta’ ekwità offruti lill-pubbliku jew li għandhom jiġu ammessi għall-kummerċ f’suq regolat ikunu funġibbli ma’ titoli ta’ ekwità li diġà ġew ammessi għall-kummerċ f’suq regolat u li jirrappreżentaw perċentwal żgħir ta’ dawk it-titoli ta’ ekwità, jenħtieġ li d-dokument ta’ eżenzjoni jkun inqas komprensiv biex l-emittenti jġarrbu inqas spejjeż bla bżonn. Jenħtieġ li jkun speċifikat x’kontenut imqassar għandu jkun fih id-dokument ta’ eżenzjoni f’sitwazzjoni bħal din. Madankollu, jenħtieġ li f’sitwazzjoni bħal din emittent ma jkunx imfixkel milli jibbenefika mill-eżenzjonijiet stipulati fl-Artikolu 1(5), l-ewwel subparagrafu, il-punti (a) jew (b), tar-Regolament (UE) 2017/1129.
            
            
               (4)Sabiex jiġi simplifikat l-abbozzar tad-dokument ta’ eżenzjoni u jitnaqqsu l-kostijiet għall-produzzjoni tiegħu, jenħtieġ li l-emittenti jkunu jistgħu jinkorporaw f’dan id-dokument ċerta informazzjoni li tkun diġà ġiet ippubblikata f’forma elettronika, permezz ta’ referenza, dment li din l-informazzjoni tkun aċċessibbli faċilment u tkun miktuba bl-istess lingwa tad-dokument ta’ eżenzjoni.
            
            
               (5)Jenħtieġ li l-investituri jkunu jistgħu jifhmu s-sitwazzjoni ta’ emittent bi storja finanzjarja kumplessa jew li jkun wettaq impenn finanzjarju sinifikanti. F’dan il-każ jaf ikun neċessarju l-iżvelar ta’ informazzjoni dwar entità oħra għajr l-emittent. Għaldaqstant, jenħtieġ li l-emittenti jkunu obbligati biex fid-dokument ta’ eżenzjoni jiddeskrivu l-istorja finanzjarja kumplessa tagħhom jew l-effetti tal-impenn finanzjarju sinifikanti fuq l-emittent jew fuq in-negozju tal-emittent.
            
            
               (6)Sabiex jiġi żgurat li dokument ta’ eżenzjoni jkun jista’ jintuża b’mod utli mill-investituri, jeħtieġ li jiġi speċifikat li hija l-awtorità nazzjonali kompetenti li trid tiddetermina b’liema lingwa se jiġi abbozzat id-dokument,
            
            
               ADOTTAT DAN IR-REGOLAMENT:
            
            
               Artikolu 1 
               Definizzjonijiet
            
            
               Għall-iskopijiet ta’ dan ir-Regolament, għandhom japplikaw id-definizzjonijiet li ġejjin:
            
            
               (a)“tranżazzjoni” tfisser xiri permezz ta’ offerta ta’ skambju, fużjoni jew diviżjoni skont l-Artikolu 1(4)(f) jew (g), jew l-Artikolu 1(5), l-ewwel subparagrafu, il-punti (e) jew (f), tar-Regolament (UE) 2017/1129, li fir-rigward tagħha jkunu ġew issodisfati l-kundizzjonijiet stabbiliti fl-Artikolu 1(6a) jew (6b) ta’ dak ir-Regolament;
            
            
               (b)“dokument ta’ eżenzjoni” tfisser dokument li għandu jitqiegħed għad-dispożizzjoni tal-pubbliku f’konformità mal-Artikolu 21(2) tar-Regolament (UE) 2017/1129 biex f’każ ta’ tranżazzjoni tkun tista’ ssir eżenzjoni mill-obbligu li jiġi ppubblikat prospett;
            
            
               (c)“kumpanija li qed tirċievi l-offerta” tfisser kumpanija li qed tirċievi l-offerta kif definita fl-Artikolu 2(1)(b) tad-Direttiva 2004/25/KE tal-Parlament Ewropew u tal-Kunsill
                  7
               ;
            
            
               (d)“kumpanija li qed tinxtara” tfisser kumpanija li tittrasferixxi assi u obbligazzjonijiet lejn kumpanija akkwirenti b’riżultat ta’ fużjoni li fir-rigward tagħha jkunu ġew issodisfati l-kundizzjonijiet stipulati fl-Artikolu 1(6b) tar-Regolament (UE) 2017/1129;
            
            
               (e)“kumpanija li qed tiġi diviża” tfisser kumpanija li tittrasferixxi assi u obbligazzjonijiet lejn kumpanija li tirċievi kontribuzzjonijiet b’riżultat ta’ kwalunkwe diviżjoni li fir-rigward tagħha jkunu ġew issodisfati l-kundizzjonijiet stabbiliti fl-Artikolu 1(6b) tar-Regolament (UE) 2017/1129;
            
            
               (f)“offerent” tfisser offerent kif definit fl-Artikolu 2(i) tar-Regolament (UE) 2017/1129.
            
            
               Artikolu 2 
               Kontenut minimu ta’ informazzjoni tad-dokument ta’ eżenzjoni
            
            
               1.Dokument ta’ eżenzjoni għandu jkun fih l-informazzjoni rilevanti li hija meħtieġa biex l-investituri jkunu jistgħu jifhmu:
            
            
               (a)il-prospetti tal-emittent, u, skont it-tip ta’ tranżazzjoni, tal-kumpanija li qed tirċievi l-offerta, tal-kumpanija li qed tinxtara jew tal-kumpanija li qed tiġi diviża, u kwalunkwe bidla sinifikanti fil-pożizzjoni kummerċjali u finanzjarja ta’ kull waħda mill-kumpaniji li tkun seħħet wara li spiċċat is-sena finanzjarja preċedenti;
            
            
               (b)id-drittijiet marbuta mat-titoli ta’ ekwità;
            
            
               (c)deskrizzjoni tat-tranżazzjoni u l-impatt tagħha fuq l-emittent.
            
         
         
            
               L-informazzjoni li tinsab fid-dokument ta’ eżenzjoni għandha tinkiteb u tiġi ppreżentata f’forma li tkun faċilment analizzabbli, konċiża u li tinftiehem u għandha tippermetti lill-investituri sabiex jagħmlu deċiżjoni informata dwar l-investiment.
            
            
               Dokument ta’ eżenzjoni għandu jinkludi l-informazzjoni minima msemmija fl-Anness I ta’ dan ir-Regolament.
            
            
               Madankollu, dokument ta’ eżenzjoni għandu jinkludi l-informazzjoni minima msemmija fl-Anness II ta’ dan ir-Regolament meta jiġu ssodisfati l-kundizzjonijiet kollha li ġejjin: 
            
            
               (a)id-dokument ta’ eżenzjoni jirrigwarda xiri permezz ta’ offerta ta’ skambju li fir-rigward tagħha jkunu ġew issodisfati l-kundizzjonijiet stipulati fl-Artikolu 1(6a)(b) tar-Regolament (UE) 2017/1129;
            
            
               (b)it-titoli ta’ ekwità offerti mhumiex funġibbli ma’ titoli eżistenti li diġà ġew ammessi għall-kummerċ f’suq regolat qabel ix-xiri u t-tranżazzjoni relatata miegħu, jew ix-xiri jitqies bħala tranżazzjoni ta’ akkwist invers fis-sens tal-paragrafu B19 tal-istandards internazzjonali ta’ rappurtaġġ finanzjarju (IFRS) 3, Kombinamenti ta’ Negozji, adottati mir-Regolament tal-Kummissjoni (KE) Nru 1126/2008
                  8
               .
            
            
               2.B’deroga mill-paragrafu 1 u mingħajr preġudizzju għall-Artikolu 1(5), l-ewwel subparagrafu, il-punti (a) jew (b), tar-Regolament (UE) 2017/1129, jekk, b’konnessjoni ma’ tranżazzjoni, it-titoli ta’ ekwità jiġu offruti lill-pubbliku jew għandhom jiġu ammessi għall-kummerċ f’suq regolat u huma funġibbli ma’ titoli ta’ ekwità li diġà huma ammessi għall-kummerċ f’suq regolat u ma jirrappreżentawx aktar minn 10 % ta’ dawn it-titoli ta’ ekwità, id-dokument ta’ eżenzjoni għandu jkun fih biss l-informazzjoni minima msemmija fit-Taqsimiet 1, 3 u 5 kif ukoll fil-punti 2.2 u 4.2 tal-Anness I ta’ dan ir-Regolament.
            
            
               Artikolu 3 
               Inkorporazzjoni b’referenza
            
            
               1.L-informazzjoni tista’ tkun inkorporata b’referenza f’dokument ta’ eżenzjoni fejn din l-informazzjoni tkun ġiet ippubblikata elettronikament preċedentement jew simultanjament, imfassla f’lingwa li tissodisfa r-rekwiżiti tal-Artikolu 5 ta’ dan ir-Regolament u fejn l-informazzjoni tinsab f’wieħed mid-dokumenti li ġejjin:
            
            
               (a)dokumenti kif imsemmija fl-Artikolu 19(1) tar-Regolament (UE) 2017/1129;
            
            
               (b)id-dokumenti meħtieġa bil-liġi nazzjonali li tittrasponi d-Direttiva 2004/25/KE;
            
            
               (c)id-dokumenti meħtieġa bil-liġi nazzjonali li tittrasponi d-Direttiva (UE) 2017/1132 tal-Parlament Ewropew u tal-Kunsill
                  9
               ;
            
            
               (d)dokumenti oħra li jiġu ppubblikati f’konformità mal-liġi nazzjonali jekk dawn id-dokumenti jkunu rilevanti għat-tranżazzjoni.
            
            
               L-informazzjoni msemmija fl-ewwel subparagrafu għandha tkun l-aktar reċenti disponibbli għall-emittent, għall-kumpanija li qed tirċievi l-offerta, għall-kumpanija li qed tinxtara jew għall-kumpanija li qed tiġi diviża.
            
            
               2.Jekk ċerti punti ta’ informazzjoni biss huma inkorporati b’referenza, id-dokument ta’ eżenzjoni għandu jkun fih dikjarazzjoni li l-partijiet li ma ġewx inkorporati mhumiex rilevanti għall-investitur jew huma inklużi xi mkien ieħor fid-dokument ta’ eżenzjoni.
            
            
               3.Il-persuni responsabbli għad-dokument ta’ eżenzjoni għandhom jiżguraw li l-informazzjoni inkorporata b’referenza fid-dokument ta’ eżenzjoni tkun aċċessibbli faċilment. 
            
            
               4.Dokument ta’ eżenzjoni li fih informazzjoni inkorporata b’referenza għandu jkun fih lista ta’ kontroreferenza li biha l-investituri jkunu jistgħu faċilment jidentifikaw punti speċifiċi ta’ informazzjoni u għandu jkun fih links għad-dokumenti kollha li fihom informazzjoni li tkun inkorporata b’referenza.
            
            
               Artikolu 4 
               Storja finanzjarja kumplessa u impenn finanzjarju sinifikanti
            
            
               1.Jekk l-emittent tat-titoli ta’ ekwità jkollu storja finanzjarja kumplessa skont l-Artikolu 18(3) tar-Regolament Delegat tal-Kummissjoni (UE) 2019/980
                  10
               , jew ikun wettaq impenn finanzjarju sinifikanti skont l-Artikolu 18(4) ta’ dak ir-Regolament, id-dokument ta’ eżenzjoni għandu jkun fih l-informazzjoni kollha msemmija fl-Anness I jew, jekk applikabbli, fl-Anness II ta’ dan ir-Regolament dwar l-entità għajr l-emittent, daqslikieku dik l-entità kienet l-emittent tat-titoli ta’ ekwità, sa fejn l-investituri jeħtieġu dik l-informazzjoni biex jieħdu deċiżjoni ta’ investiment informata skont l-Artikolu 2(1) ta’ dan ir-Regolament.
            
            
               Din l-informazzjoni addizzjonali għandha tispeċifika l-effetti antiċipati tat-tranżazzjoni fis-sens tal-Artikolu 1(a) ta’ dan ir-Regolament, fuq l-emittent jew fuq in-negozju tal-emittent, u l-effetti tal-istorja finanzjarja kumplessa jew tal-impenn finanzjarju sinifikanti fuq l-emittent jew fuq in-negozju tal-emittent.
            
            
               2.L-informazzjoni addizzjonali msemmija fil-paragrafu 1 għandha tkun akkumpanjata minn spjegazzjoni ċara għalfejn l-investituri jeħtieġu dik l-informazzjoni biex jieħdu deċiżjoni infurmata dwar l-investiment.
            
         
         
            
               3.Emittent li ma jkunx jista’ jipprovdi l-informazzjoni addizzjonali msemmija fil-paragrafu 1 għandu jispjega għalfejn dan huwa l-każ fid-dokument ta’ eżenzjoni.
            
            
               Artikolu 5 
               Użu tal-lingwi
            
            
               Dokument ta’ eżenzjoni għandu jitfassal f’lingwa aċċettata mill-awtorità kompetenti kif definita fl-Artikolu 2(o) tar-Regolament (UE) 2017/1129.
            
            
               Artikolu 6 
               Dħul fis-seħħ
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 16.12.2020
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
            
         
         
            
                  
                     (1)
                  
                        Ir-Regolament (UE) 2017/1129 tal-Parlament Ewropew u tal-Kunsill tal-14 ta’ Ġunju 2017 dwar il-prospett li għandu jiġi ppubblikat meta titoli jiġu offruti lill-pubbliku jew jiġu ammessi għall-kummerċ f’suq regolat, u li jħassar id-Direttiva 2003/71/KE (ĠU L 168, 30.6.2017, p. 12).
               
               
                  
                     (2)
                  
                        Id-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (ĠU L 173, 12.6.2014, p. 349).
               
               
                  
                     (3)
                  
                        Ir-Regolament (UE) Nru 596/2014 tal-Parlament Ewropew u tal-Kunsill tas-16 ta’ April 2014 dwar l-abbuż tas-suq u li jħassar id-Direttiva 2003/6/KE tal-Parlament Ewropew u tal-Kunsill u d-Direttivi tal-Kummissjoni 2003/124/KE, 2003/125/KE u 2004/72/KE (ĠU L 173, 12.6.2014, p. 1).
               
               
                  
                     (4)
                  
                        Ir-Regolament (UE) 2019/2115 tal-Parlament Ewropew u tal-Kunsill tas-27 ta’ Novembru 2019 li jemenda d-Direttiva 2014/65/UE u r-Regolamenti (UE) Nru 596/2014 u (UE) 2017/1129 fir-rigward tal-promozzjoni tal-użu ta’ swieq tat-tkabbir tal-SMEs (ĠU L 320, 11.12.2019, p. 1).
               
               
                  
                     (5)
                  
                        Ir-Regolament Delegat tal-Kummissjoni (UE) 2019/980 tal-14 ta’ Marzu 2019 li jissupplimenta r-Regolament (UE) 2017/1129 tal-Parlament Ewropew u tal-Kunsill fir-rigward tal-format, il-kontenut, l-iskrutinju u l-approvazzjoni tal-prospett li għandu jiġi ppubblikat meta titoli jiġu offruti lill-pubbliku jew jiġu ammessi għall-kummerċ f’suq regolat, u li jħassar ir-Regolament tal-Kummissjoni (KE) Nru 809/2004 (ĠU L 166, 21.6.2019, p. 26).
               
               
                  
                     (6)
                  
                        ĠU L 168, 30.6.2017, p. 12.
               
               
                  
                     (7)
                  
                        Id-Direttiva 2004/25/KE tal-Parlament Ewropew u tal-Kunsill tal-21 ta’ April 2004 fuq offerti ta’ xiri (ĠU L 142, 30.4.2004, p. 12).
               
               
                  
                     (8)
                  
                        Ir-Regolament tal-Kummissjoni (KE) Nru 1126/2008 tat-3 ta’ Novembru 2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill (ĠU L 320, 29.11.2008, p. 1).
               
               
                  
                     (9)
                  
                        Id-Direttiva (UE) 2017/1132 tal-Parlament Ewropew u tal-Kunsill tal-14 ta’ Ġunju 2017 dwar ċerti aspetti tal-liġi dwar il-kumpaniji (ĠU L 169, 30.6.2017, p. 46).
               
               
                  
                     (10)
                  
                        Ir-Regolament Delegat tal-Kummissjoni (UE) 2019/980 tal-14 ta’ Marzu 2019 li jissupplimenta r-Regolament (UE) 2017/1129 tal-Parlament Ewropew u tal-Kunsill fir-rigward tal-format, il-kontenut, l-iskrutinju u l-approvazzjoni tal-prospett li għandu jiġi ppubblikat meta titoli jiġu offruti lill-pubbliku jew jiġu ammessi għall-kummerċ f’suq regolat, u li jħassar ir-Regolament tal-Kummissjoni (KE) Nru 809/2004 (ĠU L 166, 21.6.2019, p. 26).
               
            
      
    ---documentbreak--- 
      
         
         
            
               ANNESS I 
               KONTENUT MINIMU TA’ INFORMAZZJONI TAD-DOKUMENT TA’ EŻENZJONI
            
            
               Artikolu 2(1), it-tielet subparagrafu, u l-Artikolu 2(2)
            
            
                     
                        TAQSIMA 1
                     
                  
                  
                     
                        PERSUNI RESPONSABBLI GĦAT-TFASSIL TAD-DOKUMENT TA’ EŻENZJONI, INFORMAZZJONI DWAR TERZI U RAPPORT TAL-ESPERTI
                     
                  
               
                     
                        Punt 1.1
                     
                     
                  
                  
                     
                        Identifikazzjoni tal-persuni responsabbli għat-tfassil tad-dokument ta’ eżenzjoni
                     
                     
                        Identifika l-persuni kollha responsabbli għall-informazzjoni jew għal kwalunkwe parti minnha mogħtija fid-dokument ta’ eżenzjoni ma’, fil-każ tal-aħħar, indikazzjoni ta’ liema partijiet. Fil-każ ta’ persuni naturali inklużi membri tal-korpi amministrattivi, tal-maniġment u superviżorji tal-emittent, indika l-isem u l-funzjoni tal-persuna; fil-każ ta’ persuni ġuridiċi indika l-isem u l-uffiċċju rreġistrat. 
                     
                  
               
                     
                        Punt 1.2
                     
                  
                  
                     
                        Dikjarazzjoni ta’ responsabbiltà
                     
                     
                        Dikjarazzjoni minn dawk responsabbli għad-dokument ta’ eżenzjoni li sa fejn jafu huma, l-informazzjoni li tinsab fid-dokument ta’ eżenzjoni hija konformi mal-fatti u li d-dokument ta’ eżenzjoni ma fih l-ebda ommissjoni li x’aktarx taffettwa t-tifsira tiegħu.
                     
                     
                        Meta applikabbli, dikjarazzjoni minn dawk responsabbli għal ċerti partijiet tad-dokument ta’ eżenzjoni li sa fejn jafu huma, l-informazzjoni li tinsab fid-dokument f’dawk il-partijiet tad-dokument ta’ eżenzjoni hija konformi mal-fatti u li dawk il-partijiet tad-dokument ta’ eżenzjoni ma fihom l-ebda ommissjoni li x’aktarx taffettwa t-tifsira tagħhom.
                     
                  
               
                     
                        Punt 1.3
                     
                  
                  
                     
                        Dikjarazzjoni jew rapport tal-espert
                     
                     
                        Fejn dikjarazzjoni jew rapport li huwa attribwit lil xi persuna bħala espert jiġu inklużi fid-dokument ta’ eżenzjoni, ipprovdi d-dettalji li ġejjin ta’ din il-persuna:
                     
                     
                        (a)l-isem;
                     
                     
                        (b)l-indirizz tan-negozju;
                     
                     
                        (c)il-kwalifiki;
                     
                     
                        (d)interess materjali, jekk hemm, fl-emittent.
                     
                     
                        Jekk id-dikjarazzjoni jew ir-rapport ikunu ġew prodotti fuq talba tal-emittent, iddikjara li din id-dikjarazzjoni jew dan ir-rapport ġew inklużi fid-dokument ta’ eżenzjoni bil-kunsens tal-persuna li tkun awtorizzat il-kontenut ta’ dik il-parti tad-dokument ta’ eżenzjoni.
                     
                  
               
                     
                        Punt 1.4
                     
                  
                  
                     
                        Informazzjoni meħuda minn parti terza
                     
                     
                        Jekk l-informazzjoni tkun inġiebet minn parti terza, ipprovdi konferma li din l-informazzjoni tkun ġiet riprodotta b’mod preċiż u li sa fejn l-emittent huwa konxju u jista’ jaċċerta ruħu mill-informazzjoni ppubblikata minn dik il-parti terza, l-ebda fatti ma tħallew barra li jirrendu l-informazzjoni riprodotta ineżatta jew qarrieqa. Barra minn hekk, identifika s-sors(i) tal-informazzjoni. 
                     
                  
               
                     
                        Punt 1.5
                     
                     
                  
                  
                     
                        Dikjarazzjonijiet regolatorji
                     
                     
                        Dikjarazzjoni li:
                     
                     
                        (a)id-dokument ta’ eżenzjoni ma jikkostitwixxix prospett skont ir-Regolament (UE) 2017/1129;
                     
                     
                        (b)id-dokument ta’ eżenzjoni ma kienx soġġett għall-iskrutinju u l-approvazzjoni mill-awtorità kompetenti rilevanti f’konformità mal-Artikolu 20 tar-Regolament (UE) 2017/1129; 
                     
                     
                        (c)skont l-Artikolu 1(6a)(b) tar-Regolament (UE) 2017/1129, jekk applikabbli, l-awtorità superviżorja li għandha l-kompetenza li tirrieżamina d-dokument ta’ offerta fil-qafas tad-Direttiva 2004/25/KE tal-Parlament Ewropew u tal-Kunsill
                           1
                        
                        
                            
                        
                         tkun ħarġet approvazzjoni preċedenti tad-dokument ta’ eżenzjoni.
                     
                  
               
                     
                        TAQSIMA 2
                     
                  
                  
                     
                        INFORMAZZJONI DWAR L-EMITTENT U L-KUMPANIJA LI QED TIRĊIEVI L-OFFERTA, IL-KUMPANIJA LI QED TINXTARA JEW IL-KUMPANIJA LI QED TIĠI DIVIŻA
                     
                  
               
                     
                        Dment li ma jiġix iddikjarat mod ieħor, il-punti mniżżla fit-Taqsima 2 għandhom jiġu pprovduti għall-emittent u, skont it-tip ta’ tranżazzjoni, il-kumpanija li qed tirċievi l-offerta, il-kumpanija li qed tinxtara jew il-kumpanija li qed tiġi diviża. Jekk waħda mill-entitajiet imsemmija hawn fuq tkun grupp u d-dikjarazzjonijiet finanzjarji kkonsolidati jkunu diġà ġew ippubblikati, l-informazzjoni mniżżla f’din it-taqsima għandha tiġi ppreżentata fuq bażi konsolidata. 
                     
                     
                        Għat-titoli ta’ ekwità għajr l-ishma, il-punti elenkati fit-Taqsima 2 għandhom jiġu pprovduti wkoll għall-emittent tal-ishma sottostanti, jekk differenti mill-emittent tat-titoli ta’ ekwità.
                     
                     
                        F’każ ta’ xiri permezz ta’ offerta ta’ skambju, jekk l-informazzjoni mitluba fuq il-kumpanija li qed tirċievi l-offerta ma tkunx disponibbli għandha tiġi pprovduta dikjarazzjoni f’dan is-sens.
                     
                  
               
                     
                        Punt 2.1 
                     
                  
                  
                     
                        Tagħrif ġenerali 
                     
                  
               
                     
                        Punt 2.1.1 
                     
                  
                  
                     
                        Isem legali u kummerċjali 
                     
                  
               
                     
                        Punt 2.1.2 
                     
                  
                  
                     
                        (a)domiċilju u forma ġuridika;
                     
                     
                        (b)identifikatur ta’ entità ġuridika (Legal Entity Identifier, “LEI”);
                     
                     
                        (c)il-liġi tal-pajjiż tal-inkorporazzjoni jew tar-residenza;
                     
                     
                        (d)il-pajjiż tal-inkorporazzjoni jew tar-residenza, u l-indirizz, in-numru tat-telefon tal-uffiċċju reġistrat tagħha (jew il-post prinċipali ta’ negozju jekk ikun differenti mill-uffiċċju rreġistrat);
                     
                     
                        (e)iperlink għas-sit web b’ċaħda ta’ responsabilità li l-informazzjoni fuq is-sit web ma tiffurmax parti mid-dokument ta’ eżenzjoni ħlief jekk l-informazzjoni tkun inkorporata fid-dokument ta’ eżenzjoni b’referenza. 
                     
                  
               
                     
                        Punt 2.1.3
                     
                  
                  
                     
                        L-ismijiet tal-awdituri għall-perjodu kopert mir-rapporti finanzjarji u l-isem tal-korp(i) professjonali li huma membri tiegħu/tagħhom.
                     
                  
               
                     
                        Punt 2.2 
                     
                  
                  
                     
                        Ħarsa ġenerali lejn in-negozju
                     
                  
               
                     
                        Punt 2.2.1
                     
                  
                  
                     
                        L-attivitajiet prinċipali, inklużi l-kategoriji ewlenin ta’ prodotti mibjugħa u/jew servizzi mwettqa fl-aħħar sena finanzjarja.
                     
                  
               
                     
                        Punt 2.2.2
                     
                  
                  
                     
                        Kwalunkwe bidla sinifikanti li għandha impatt fuq l-operazzjonijiet u l-attivitajiet prinċipali mit-tmiem tal-perjodu kopert mir-rapporti finanzjarji awditjati ppubblikati l-iżjed riċenti.
                     
                  
               
                     
                        Punt 2.2.3 
                     
                  
                  
                     
                        Deskrizzjoni fil-qosor tas-swieq prinċipali, inkluż rendikont tad-dħul totali skont is-segment tal-operat u s-suq ġeografiku għall-aħħar sena finanzjarja. 
                     
                     
                        F’każ ta’ diviżjoni, id-deskrizzjoni msemmija fl-ewwel paragrafu għandha tirreferi għas-swieq prinċipali fejn jinsabu l-assi u l-obbligazzjonijiet ewlenin tal-kumpanija li qed tiġi diviża.
                     
                  
               
                     
                        Punt 2.3 
                     
                  
                  
                     
                        Investimenti 
                     
                     
                        Deskrizzjoni tal-investimenti materjali li saru mid-data tar-rapporti finanzjarji li ġew ippubblikati l-aħħar u li qed jitlestew u/jew li għalihom diġà saru impenji sodi, flimkien mas-sors antiċipat tal-fondi.
                     
                  
               
                     
                        Punt 2.4
                     
                  
                  
                     
                        Governanza korporattiva 
                     
                  
               
                     
                        Punt 2.4.1
                     
                  
                  
                     
                        L-ismijiet, l-indirizzi tan-negozju u l-funzjonijiet tal-membri tal-korpi amministrattivi, maniġerjali jew superviżorji fi ħdan l-emittent jew, skont it-tip ta’ tranżazzjoni, il-kumpanija li qed tirċievi l-offerta, il-kumpanija li qed tinxtara jew il-kumpanija li qed tiġi diviża, u, f’każ ta’ soċjetà limitata b’kapital ta’ ishma, tal-imsieħba b’responsabilità illimitata. 
                     
                  
               
                     
                        Punt 2.4.2
                     
                  
                  
                     
                        Identità tal-azzjonisti ewlenin.
                     
                  
               
                     
                        Punt 2.4.3
                     
                  
                  
                     
                        Għadd ta’ impjegati
                     
                  
               
                     
                        Punt 2.5
                     
                  
                  
                     
                        Tagħrif finanzjarju
                     
                  
               
                     
                        Punt 2.5.1
                     
                     
                     
                  
                  
                     
                        Rapporti finanzjarji
                     
                     
                        Ir-rapporti finanzjarji (annwali u ta’ kull sitt xhur) li ġew ippubblikati fit-12-il xahar ta’ qabel il-pubblikazzjoni tad-dokument ta’ eżenzjoni. 
                     
                     
                        Fejn kemm rapporti finanzjarji annwali kif ukoll dawk ta’ kull sitt xhur ġew ippubblikati, ir-rapporti annwali biss għandhom ikunu meħtieġa meta dawn ikunu saru wara r-rapporti finanzjarji ta’ kull sitt xhur.
                     
                     
                        Ir-rapporti finanzjarji għandhom jinkludu r-rapporti tal-awditjar. 
                     
                     
                        Jekk l-awdituri statutorji jkunu rrifjutaw rapporti tal-awditjar dwar ir-rapporti finanzjarji jew jekk dawn ir-rapporti tal-awditjar ikun fihom kwalifiki, modifiki ta’ opinjoni, ċaħdiet ta’ responsabilità jew osservazzjonijiet, dawn il-kwalifiki, modifiki, ċaħdiet ta’ responsabbiltà jew osservazzjonijiet għandhom jiġu riprodotti b’mod sħiħ u għandha tingħata raġuni għalihom.
                     
                  
               
                     
                        Punt 2.5.1.a
                     
                     
                        (Fużjonijiet biss)
                     
                     
                  
                  
                     
                        B’deroga mill-punt 2.5.1, jekk il-kumpanija li tkun qed tinxtara ma jkollhiex titoli ta’ ekwità li huma diġà ammessi għall-kummerċ f’suq regolat, il-kumpanija għandha tipprovdi r-rapporti finanzjarji awditjati (annwali u ta’ kull sitt xhur) li ġew adottati fit-12-il xahar qabel il-pubblikazzjoni tad-dokument ta’ eżenzjoni. 
                     
                     
                        Fejn kemm rapporti finanzjarji annwali kif ukoll dawk ta’ kull sitt xhur ġew ippubblikati, ir-rapporti annwali biss għandhom ikunu meħtieġa meta dawn ikunu saru wara r-rapporti finanzjarji ta’ kull sitt xhur. 
                     
                     
                        Ir-rapporti finanzjarji għandhom jinkludu r-rapporti tal-awditjar.
                     
                     
                        Jekk l-awdituri statutorji jkunu rrifjutaw rapporti tal-awditjar dwar ir-rapporti finanzjarji jew jekk dawn ir-rapporti tal-awditjar ikun fihom kwalifiki, modifiki ta’ opinjoni, ċaħdiet ta’ responsabilità jew osservazzjonijiet, dawn il-kwalifiki, modifiki, ċaħdiet ta’ responsabbiltà jew osservazzjonijiet għandhom jiġu riprodotti b’mod sħiħ u għandha tingħata raġuni għalihom.
                     
                     
                        Jekk il-kumpanija li tkun qed tinxtara ma jkollhiex rapporti finanzjarji awditjati, din għandha tipprovdi rapporti finanzjarji mħejjija fl-aħħar 12-il xahar u dikjarazzjoni negattiva li tiddikjara li r-rapporti finanzjarji ma ġewx rieżaminati jew awditjati.
                     
                  
               
                     
                        Punt 2.5.2
                     
                     
                  
                  
                     
                        Standards kontabilistiċi
                     
                     
                        L-informazzjoni finanzjarja għandha titħejja f’konformità mal-Istandards Internazzjonali ta’ Rapportar Finanzjarju kif approvati fl-Unjoni f’konformità mar-Regolament (KE) Nru 1606/2002 tal-Parlament Ewropew u tal-Kunsill
                           2
                        .
                     
                     
                        Jekk ir-Regolament (KE) Nru 1606/2002 ma japplikax l-informazzjoni finanzjarja għandha tiġi ppreparata skont: 
                     
                     
                        (a)l-istandards kontabilistiċi nazzjonali tal-Istat Membru għal emittenti miż-ŻEE, kif meħtieġ mid-Direttiva 2013/34/UE tal-Parlament Ewropew u tal-Kunsill
                           3
                        ;
                     
                     
                        (b)l-istandards kontabilistiċi nazzjonali ta’ pajjiż terz ekwivalenti għar-Regolament (KE) Nru 1606/2002 għal emittenti ta’ pajjiż terz. Jekk tali standards kontabilistiċi nazzjonali ta’ pajjiż terz mhumiex ekwivalenti għar-Regolament (KE) Nru 1606/2002 id-dikjarazzjonijiet finanzjarji għandhom jerġgħu jiġu ddikjarati skont dak ir-Regolament.
                     
                  
               
                     
                        Punt 2.5.3
                     
                  
                  
                     
                        Deskrizzjoni ta’ kull bidla sinifikanti fil-pożizzjoni finanzjarja li seħħet mit-tmiem tal-aħħar perjodu finanzjarju li għalih ikunu ġew ippubblikati dikjarazzjonijiet finanzjarji awditjati jew informazzjoni finanzjarja interim, jew, fejn ma tkunx seħħet bidla sinifikanti bħal din, dikjarazzjoni xierqa għal dak l-għan.
                     
                     
                        Jekk applikabbli, informazzjoni dwar kwalunkwe xejra magħrufa, inċertezzi, talbiet, impenji jew avvenimenti li raġonevolment x’aktarx li jkollhom effett materjali fuq l-emittent u, skont it-tip ta’ tranżazzjoni, il-kumpanija li qed tirċievi l-offerta, il-kumpanija li qed tinxtara jew il-kumpanija li qed tiġi diviża, mill-inqas għas-sena finanzjarja attwali.
                     
                  
               
                     
                        Punt 2.5.4
                     
                  
                  
                     
                        Jekk applikabbli, ir-rapport ta’ ġestjoni msemmi fl-Artikoli 19 u 29 tad-Direttiva 2013/34/UE. 
                     
                  
               
                     
                        Punt 2.6
                     
                  
                  
                     
                        Proċeduri legali u ta’ arbitraġġ 
                     
                     
                        Informazzjoni dwar kull proċediment governattiv, ġuridiku jew ta’ arbitraġġ (inkluż kull proċediment li huwa pendenti jew jista’ jinbeda li minnu huwa konxju l-emittent, il-kumpanija li qed tirċievi l-offerta, il-kumpanija li qed tinxtara jew il-kumpanija li qed tiġi diviża), matul perjodu li jkopri mill-inqas it-12-il xahar preċedenti li jista’ jkollu, jew fil-passat riċenti kellu effetti sinifikanti fuq l-emittent, il-kumpanija li qed tirċievi l-offerta, il-kumpanija li qed tinxtara, il-kumpanija li qed tiġi diviża jew il-grupp u/jew il-pożizzjoni finanzjarja jew il-profitabbiltà tal-grupp, jew ipprovdi dikjarazzjoni negattiva xierqa. 
                     
                     
                        F’każ ta’ diviżjoni, l-informazzjoni dwar il-proċedimenti ġuridiċi u ta’ arbitraġġ għandha tirreferi għall-assi u għall-obbligazzjonijiet li huma l-oġġett tad-diviżjoni.
                     
                  
               
                     
                        Punt 2.7
                     
                  
                  
                     
                        Sommarju tal-informazzjoni żvelata skont ir-Regolament (UE) Nru 596/2014 tal-Parlament Ewropew u tal-Kunsill
                           4
                        
                     
                     
                        Għall-entitajiet li jaqgħu fil-kamp ta’ applikazzjoni tar-Regolament (UE) Nru 596/2014, sommarju tal-informazzjoni żvelata fil-qafas tar-Regolament fl-aħħar 12-il xahar, jekk l-informazzjoni tkun rilevanti fid-data tad-dokument ta’ eżenzjoni. 
                     
                     
                        Is-sommarju għandu jiġi ppreżentat f’forma li faċli tiġi analizzata, konċiża u li tinftiehem u m’għandux ikun dupplikazzjoni tal-informazzjoni diġà ppubblikat skont ir-Regolament (UE) Nru 596/2014. Is-sommarju għandu jiġi ppreżentat f’għadd limitat ta’ kategoriji skont is-suġġett tagħhom.
                     
                  
               
                     
                        TAQSIMA 3
                     
                  
                  
                     
                        DESKRIZZJONI TAT-TRANŻAZZJONI
                     
                  
               
                     
                        Punt 3.1
                     
                  
                  
                     
                        Skop u objettivi tat-tranżazzjoni
                     
                  
               
                     
                        Punt 3.1.1 
                     
                  
                  
                     
                        L-iskop tat-tranżazzjoni għall-emittent u l-azzjonisti tiegħu. 
                     
                  
               
                     
                        Punt 3.1.2 
                     
                  
                  
                     
                        L-iskop tat-tranżazzjoni għall-kumpanija li qed tirċievi l-offerta, il-kumpanija li qed tinxtara jew il-kumpanija li qed tiġi diviża u l-azzjonisti tagħha.
                     
                  
               
                     
                        Punt 3.1.3 
                     
                  
                  
                     
                        Id-deskrizzjoni tal-benefiċċji antiċipati li jirriżultaw mit-tranżazzjoni. 
                     
                  
               
                     
                        Punt 3.2 
                     
                  
                  
                     
                        Kundizzjonijiet tat-tranżazzjoni
                     
                  
               
                     
                        Punt 3.2.1 
                     
                  
                  
                     
                        L-informazzjoni dwar il-proċeduri u t-termini tat-tranżazzjoni u l-liġi li tirregola l-ftehim li jeżegwixxi t-tranżazzjoni. 
                     
                     
                        F’każ ta’ xiri permezz ta’ offerta ta’ skambju, id-dokument ta’ eżenzjoni għandu jinkludi l-informazzjoni meħtieġa skont l-Artikolu 6(3) tad-Direttiva 2004/25/KE, jew indikazzjoni ta’ fejn dik l-informazzjoni tista’ tinstab għall-qari.
                     
                     
                        F’każ ta’ fużjoni, id-dokument ta’ eżenzjoni għandu jkun fih l-informazzjoni meħtieġa skont l-Artikolu 91(2) jew l-Artikolu 122 tad-Direttiva (UE) 2017/1132 tal-Parlament Ewropew u tal-Kunsill
                           5
                        , skont it-tip ta’ fużjoni, jew indikazzjoni ta’ fejn tista’ tinstab dik l-informazzjoni għall-qari.
                     
                     
                        F’każ ta’ diviżjoni, id-dokument ta’ eżenzjoni għandu jinkludi l-informazzjoni meħtieġa skont l-Artikolu 137(2) tad-Direttiva (UE) 2017/1132, jew indikazzjoni ta’ fejn din l-informazzjoni tista’ tinstab għall-qari.
                     
                  
               
                     
                        Punt 3.2.2 
                     
                  
                  
                     
                        Jekk applikabbli, kwalunkwe kundizzjoni li għaliha hija soġġetta l-effettività tat-tranżazzjoni, inkluża kwalunkwe garanzija. 
                     
                  
               
                     
                        Punt 3.2.3 
                     
                  
                  
                     
                        Jekk applikabbli, kwalunkwe informazzjoni dwar ħlasijiet ta’ penali (“break-up fees”) jew multi oħra li jkollhom jitħallsu jekk it-tranżazzjoni ma tiġix kompluta. 
                     
                  
               
                     
                        Punt 3.2.4 
                     
                  
                  
                     
                        Jekk it-tranżazzjoni tkun soġġetta għal kwalunkwe notifika u/jew talba għal awtorizzazzjonijiet, deskrizzjoni ta’ dawn in-notifiki u/jew talbiet għal awtorizzazzjonijiet. 
                     
                  
               
                     
                        Punt 3.2.5
                     
                  
                  
                     
                        Jekk applikabbli, l-informazzjoni kollha meħtieġa biex wieħed jifhem b’mod sħiħ l-istruttura ta’ finanzjament tat-tranżazzjoni.
                     
                  
               
                     
                        Punt 3.2.6 
                     
                  
                  
                     
                        Skeda ta’ żmien tat-tranżazzjoni 
                     
                  
               
                     
                        Punt 3.3
                     
                  
                  
                     
                        Fatturi ta’ riskju
                     
                     
                        Deskrizzjoni, f’numru limitat ta’ kategoriji, tar-riskji materjali li huma speċifiċi għat-tranżazzjoni, f’taqsima intitolata “Fatturi ta’ riskju b’rabta mat-tranżazzjoni”. 
                     
                     
                        F’kull kategorija, għandhom jissemmew l-ewwel il-fatturi ta’ riskju l-iżjed materjali fil-valutazzjoni tal-emittent, b’kunsiderazzjoni tal-impatt negattiv fuq l-emittent u l-probabbiltà tal-okkorrenza tagħhom. 
                     
                     
                        Il-fatturi tar-riskju għandhom jiġu kkorroborati mill-kontenut tad-dokument ta’ eżenzjoni.
                     
                  
               
                     
                        Punt 3.4
                     
                  
                  
                     
                        Kunflitt ta’ interess 
                     
                     
                        Id-dettalji dwar kwalunkwe kunflitt ta’ interess li l-emittent, il-kumpanija li qed tirċievi l-offerta, il-kumpanija li qed tinxtara jew il-kumpanija li qed tiġi diviża u kwalunkwe wieħed mill-azzjonisti tagħha jista’ jkollu fir-rigward tat-tranżazzjoni. 
                     
                  
               
                     
                        Punt 3.5 
                     
                  
                  
                     
                        Korrispettiv tal-offerta
                     
                  
               
                     
                        Punt 3.5.1
                     
                  
                  
                     
                        Id-destinatarji tal-offerta jew tal-assenjazzjoni tat-titoli ta’ ekwità marbuta mat-tranżazzjoni. 
                     
                  
               
                     
                        Punt 3.5.2 
                     
                  
                  
                     
                        Il-korrispettiv offrut għal kull titolu ta’ ekwità jew klassi ta’ titoli ta’ ekwità, u b’mod partikolari l-proporzjon ta’ skambju u l-ammont ta’ kwalunkwe ħlas fi flus kontanti. 
                     
                  
               
                     
                        Punt 3.5.3 
                     
                  
                  
                     
                        Informazzjoni dwar kwalunkwe korrispettiv kontinġenti miftiehem fil-kuntest tat-tranżazzjoni, inkluż, f’każ ta’ fużjoni, kwalunkwe obbligu tal-kumpanija akkwirenti li tittrasferixxi titoli jew flus addizzjonali lis-sidien preċedenti tal-kumpanija li qed tinxtara jekk iseħħu avvenimenti futuri jew jiġu ssodisfati l-kundizzjonijiet. 
                     
                  
               
                     
                        Punt 3.5.4 
                     
                  
                  
                     
                        Il-metodi ta’ valwazzjoni u l-ipoteżijiet użati biex jiġi ddeterminat il-korrispettiv offrut għal kull titolu ta’ ekwità jew klassi ta’ titoli ta’ ekwità, u b’mod partikolari fir-rigward tal-proporzjon ta’ skambju. 
                     
                  
               
                     
                        Punt 3.5.5 
                     
                  
                  
                     
                        Indikazzjoni ta’ kwalunkwe valutazzjoni jew rapport imħejji minn esperti indipendenti u informazzjoni dwar fejn dawn il-valutazzjonijiet jew ir-rapporti jistgħu jinstabu għall-qari. 
                     
                     
                        F’każ ta’ fużjoni, id-dokument ta’ eżenzjoni għandu jkun fih l-informazzjoni meħtieġa skont l-Artikoli 96 jew 125 tad-Direttiva (UE) 2017/1132, skont it-tip ta’ fużjoni, jew indikazzjoni ta’ fejn tista’ tinstab dik l-informazzjoni għall-qari.
                     
                     
                        F’każ ta’ diviżjoni, id-dokument ta’ eżenzjoni għandu jinkludi l-informazzjoni meħtieġa skont l-Artikolu 142 tad-Direttiva (UE) 2017/1132, jew indikazzjoni ta’ fejn din l-informazzjoni tista’ tinstab għall-qari.
                     
                  
               
                     
                        TAQSIMA 4
                     
                  
                  
                     
                        TITOLI TA’ EKWITÀ OFFRUTI LILL-PUBBLIKU JEW AMMESSI GĦALL-KUMMERĊ F’SUQ REGOLAT GĦALL-FINI TAT-TRANŻAZZJONI
                     
                  
               
                     
                        Għat-titoli ta’ ekwità għajr l-ishma, l-informazzjoni mogħtija għandha tkun komprensiva u tinkludi l-informazzjoni elenkata hawn taħt għall-ishma sottostanti.
                     
                  
               
                     
                        Punt 4.1
                     
                     
                  
                  
                     
                        Fatturi ta’ riskju 
                     
                     
                        Deskrizzjoni tar-riskji materjali li huma speċifiċi għat-titoli ta’ ekwità offruti u/jew ammessi għall-kummerċ f’numru limitat ta’ kategoriji, fit-taqsima bl-isem “Fatturi ta’ Riskju marbuta mat-titoli ta’ ekwità”.
                     
                     
                        F’kull kategorija, għandhom jiġu stabbiliti l-ewwel ir-riskji l-iżjed materjali, fil-valutazzjoni tal-emittent, offerent jew persuna li qed titlob ammissjoni għall-kummerċ f’suq regolat, b’kunsiderazzjoni tal-impatt negattiv fuq l-emittent u t-titoli ta’ ekwità u l-probabbiltà tal-okkorrenza tagħhom.
                     
                     
                        Il-fatturi tar-riskju għandhom jiġu kkorroborati mill-kontenut tad-dokument ta’ eżenzjoni.
                     
                  
               
                     
                        Punt 4.2
                     
                  
                  
                     
                        Dikjarazzjoni tal-kapital operatorju
                     
                     
                        Dikjarazzjoni mill-emittent, li fl-opinjoni tiegħu, il-kapital operatorju huwa suffiċjenti għar-rekwiżiti preżenti tal-emittent jew, jekk le, kif jipproponi li jipprovdi l-kapital operatorju addizzjonali meħtieġ.
                     
                  
               
                     
                        Punt 4.3
                     
                  
                  
                     
                        Informazzjoni dwar it-titoli ta’ ekwità li se jiġu offruti u/jew ammessi għall-kummerċ 
                     
                  
               
                     
                        Punt 4.3.1
                     
                  
                  
                     
                        Informazzjoni ġenerali li għandha tkun provduta: 
                     
                     
                        (a)deskrizzjoni tat-tip, il-klassi u l-ammont tat-titoli ta’ ekwità li qed jiġu offruti u/jew ammessi għall-kummerċ, inkluż in-numru internazzjonali għall-identifikazzjoni tat-titoli (“ISIN”);
                     
                     
                        (b)munita tat-titoli ta’ ekwità maħruġa.
                     
                  
               
                     
                        Punt 4.3.2
                     
                  
                  
                     
                        Dikjarazzjoni tar-riżoluzzjonijiet, l-awtorizzazzjonijiet u l-approvazzjonijiet li bis-saħħa tagħhom ġew jew kienu se jiġu maħluqa u/jew maħruġa t-titoli ta’ ekwità. 
                     
                  
               
                     
                        Punt 4.3.3
                     
                  
                  
                     
                        Deskrizzjoni ta’ kull restrizzjoni fuq it-trasferibbiltà libera tat-titoli ta’ ekwità. 
                     
                  
               
                     
                        Punt 4.3.4
                     
                  
                  
                     
                        Indikazzjoni ta’ offerti ta’ xiri mill-pubbliku minn partijiet terzi fir-rigward tal-ekwità tal-emittent, li seħħew matul l-aħħar sena finanzjarja u fis-sena finanzjarja kurrenti. Għandu jiġi ddikjarat il-prezz jew it-termini tal-iskambju marbuta ma’ dawn l-offerti u dak li jirriżulta minnhom. 
                     
                  
               
                     
                        Punt 4.4
                     
                  
                  
                     
                        Ammissjoni għall-kummerċ u arranġamenti ta’ negozjar
                     
                  
               
                     
                        Punt 4.4.1
                     
                  
                  
                     
                        Indikazzjoni dwar jekk it-titoli ta’ ekwità offruti humiex jew humiex se jkunu l-għan ta’ applikazzjoni għall-ammissjoni għall-kummerċ, bil-għan tad-distribuzzjoni tagħhom f’suq regolat, jew swieq ekwivalenti ta’ pajjiż terz oħrajn kif definiti fl-Artikolu 1(b) tar-Regolament Delegat tal-Kummissjoni (UE) 2019/980,
                           6
                        , b’indikazzjoni tas-swieq inkwistjoni.
                     
                     
                        Jekk ikunu magħrufa, l-aktar dati kmieni li fihom it-titoli ta’ ekwità se jiġu ammessi għall-kummerċ.
                     
                  
               
                     
                        Punt 4.4.2
                     
                  
                  
                     
                        Is-swieq regolati kollha, jew is-swieq ekwivalenti ta’ pajjiżi terzi kif definiti fl-Artikolu 1(b) tar-Regolament Delegat (UE) 2019/980 li fihom, sa fejn jaf l-emittent, titoli ta’ ekwità tal-istess klassi tat-titoli ta’ ekwità li se jiġu offruti jew ammessi għall-kummerċ huma diġà ammessi għall-kummerċ inklużi, jekk applikabbli, riċevuti depożitarji u ishma sottostanti.
                     
                  
               
                     
                        Punt 4.4.3
                     
                  
                  
                     
                        Dettalji tal-entitajiet li taw impenn sod li jaġixxu bħala intermedjarji f’kummerċ sekondarju, u jipprovdu likwidità permezz ta’ rati ta’ offerta u deskrizzjoni tat-termini ewlenin tal-impenn tagħhom.
                     
                  
               
                     
                        Punt 4.4.4
                     
                  
                  
                     
                        Ftehimiet ta’ immobbiltà:
                     
                     
                        (a)il-partijiet involuti;
                     
                     
                        (b)il-kontenut u l-eċċezzjonijiet tal-ftehim;
                     
                     
                        (c)indikazzjoni tal-perjodu ta’ immobbiltà.
                     
                  
               
                     
                        Punt 4.5
                     
                  
                  
                     
                        Dilwizzjoni
                     
                  
               
                     
                        Punt 4.5.1
                     
                  
                  
                     
                        Tqabbil tal-valur nett tal-assi għal kull sehem fid-data tal-aħħar karta tal-bilanċ qabel it-tranżazzjoni u l-prezz tal-ħruġ għal kull sehem f’dik it-tranżazzjoni.
                     
                  
               
                     
                        Punt 4.5.2
                     
                  
                  
                     
                        Informazzjoni addizzjonali jekk ikun hemm offerta jew ammissjoni għall-kummerċ simultanja jew kważi simultanja ta’ titoli ta’ ekwità tal-istess klassi. 
                     
                  
               
                     
                        Punt 4.5.3
                     
                  
                  
                     
                        Tabella li tippreżenta l-għadd tat-titoli ta’ ekwità u d-drittijiet tal-vot kif ukoll il-kapital tal-ishma kemm qabel kif ukoll wara t-tranżazzjoni. Indikazzjoni tad-dilwizzjoni (inkluża d-dilwizzjoni fid-drittijiet tal-vot) li l-azzjonisti eżistenti tal-emittent jesperjenzaw b’riżultat tal-offerta. 
                     
                  
               
                     
                        Punt 4.6
                     
                     
                  
                  
                     
                        Konsulenti
                     
                     
                        Jekk konsulenti konnessi ma’ ħruġ jiġu msemmija fid-dokument ta’ eżenzjoni, dikjarazzjoni tal-kapaċità li fiha jkunu aġixxew il-konsulenti.
                     
                  
               
                     
                        TAQSIMA 5
                     
                  
                  
                     
                        IMPATT TAT-TRANŻAZZJONI FUQ L-EMITTENT
                     
                  
               
                     
                        Punt 5.1
                     
                  
                  
                     
                        Strateġija u objettivi 
                     
                     
                        L-emittent għandu jipprovdi deskrizzjoni tal-intenzjonijiet tiegħu fir-rigward tan-negozju futur wara t-tranżazzjoni, inkluża indikazzjoni ta’ kwalunkwe bidla sinifikanti li jkollha impatt fuq l-operazzjonijiet, l-attivitajiet prinċipali kif ukoll il-prodotti u s-servizzi b’riżultat tat-tranżazzjoni.
                     
                     
                        Jekk applikabbli, din l-informazzjoni għandha tinkludi deskrizzjoni tal-prospetti tan-negozju u kwalunkwe ristrutturar u/jew riorganizzazzjoni.
                     
                  
               
                     
                        Punt 5.2 
                     
                     
                  
                  
                     
                        Kuntratti materjali 
                     
                     
                        Sommarju qasir ta’ kull kuntratt materjali tal-emittent, tal-kumpanija li qed tirċievi l-offerta, tal-kumpanija li qed tinxtara jew tal-kumpanija li qed tiġi diviża, għajr il-kuntratti li saru fil-kors ordinarju tan-negozju, li jintlaqtu b’mod materjali mit-tranżazzjoni. 
                     
                  
               
                     
                        Punt 5.3
                     
                  
                  
                     
                        Żvestiment
                     
                  
               
                     
                        Punt 5.3.1
                     
                  
                  
                     
                        Sa fejn tkun magħrufa, informazzjoni dwar żvestiment materjali bħal bejgħ materjali ta’ sussidjarji jew kwalunkwe linja/i prinċipali ta’ negozju wara li t-tranżazzjoni ssir effettiva, flimkien ma’ deskrizzjoni tal-impatti possibbli fuq il-grupp tal-emittent. 
                     
                  
               
                     
                        Punt 5.3.2
                     
                  
                  
                     
                        Informazzjoni dwar kwalunkwe kanċellazzjoni materjali ta’ investimenti jew żvestimenti futuri mħabbra qabel. 
                     
                  
               
                     
                        Punt 5.4
                     
                     
                  
                  
                     
                        Governanza korporattiva
                     
                     
                        (a)sa fejn ikunu magħrufa mill-emittent, l-ismijiet, l-indirizzi tan-negozju u l-funzjonijiet fl-emittent tal-persuni li immedjatament wara t-tranżazzjoni jkunu membri tal-korpi amministrattivi, maniġerjali jew superviżorji u, f’każ ta’ soċjetà limitata b’kapital ta’ ishma, tal-imsieħba b’responsabilità illimitata;
                     
                     
                        (b)kwalunkwe kunflitt ta’ interess potenzjali li jista’ jinqala’ b’riżultat tat-twettiq ta’ dmirijiet mill-persuni msemmija fil-punt (a) f’isem l-emittent u l-interessi privati tagħhom jew dmirijiet oħra għandu jiġi ddikjarat b’mod ċar. Fil-każ li m’hemmx kunflitti bħal dawn, għandha ssir dikjarazzjoni għal dak l-għan;
                     
                     
                        (c)dettalji ta’ kull restrizzjoni miftiehma mill-persuni msemmija fil-punt (a) għat-titoli ta’ ekwità tal-emittent miżmuma minnhom f’ċertu perjodu ta’ żmien wara t-tranżazzjoni.
                     
                  
               
                     
                        Punt 5.5
                     
                  
                  
                     
                        Ishma
                     
                     
                        L-istruttura tal-parteċipazzjoni azzjonarja immedjatament wara t-tranżazzjoni.
                     
                  
               
                     
                        Punt 5.6
                     
                  
                  
                     
                        Informazzjoni finanzjarja pro forma
                     
                  
               
                     
                        Punt 5.6.1 
                     
                  
                  
                     
                        Fil-każ ta’ bidla grossa sinifikanti kif definita fl-Artikolu 1(e) tar-Regolament Delegat (UE) 2019/980, deskrizzjoni ta’ kif it-tranżazzjoni setgħet affettwat l-assi u l-obbligazzjonijiet u l-qligħ tal-emittent, li kieku t-tranżazzjoni kienet twettqet fil-bidu tal-perjodu li qed jiġi rrapportat jew fid-data rrapportata. 
                     
                     
                        Normalment, dan ir-rekwiżit jiġi ssodisfat permezz tal-inklużjoni ta’ informazzjoni finanzjarja pro forma. Din l-informazzjoni finanzjarja pro forma għandha tiġi ppreżentata kif stabbilit fil-punti minn 5.7 sa 5.9 u għandha tinkludi l-informazzjoni indikata fihom.
                     
                     
                        Informazzjoni finanzjarja pro forma għandha tiġi akkompanjata minn rapport imħejji minn kontabilisti jew awdituri indipendenti. 
                     
                  
               
                     
                        Punt 5.6.2 
                     
                  
                  
                     
                        Jekk l-informazzjoni finanzjarja pro forma ma tkunx applikabbli, l-emittent għandu jipprovdi deskrizzjoni narrattiva u informazzjoni finanzjarja fuq l-impatti materjali li t-tranżazzjoni jkollha fuq id-dikjarazzjonijiet finanzjarji tal-emittent. Din l-informazzjoni deskrittiva u finanzjarja ma għandhiex teħtieġ awditjar. 
                     
                     
                        L-informazzjoni deskrittiva u finanzjarja għandha tiġi ppreparata b’mod konsistenti mal-qafas tar-rapportar finanzjarju applikabbli u mal-politika kontabilistika adottata mill-emittent fl-aħħar dikjarazzjonijiet finanzjarji tiegħu jew dawk li jmiss. Jekk din l-informazzjoni tkun ġiet awditjata, fid-dokument ta’ eżenzjoni għandu jiġi żvelat li din l-informazzjoni ġiet awditjata kif ukoll informazzjoni dwar l-awdituri li wettqu l-awditu. 
                     
                  
               
                     
                        Punt 5.7
                     
                  
                  
                     
                        Kontenut tal-informazzjoni finanzjarja pro forma 
                     
                     
                        L-informazzjoni finanzjarja pro forma għandha tikkonsisti fi:
                     
                     
                        (a)introduzzjoni li tistabbilixxi:
                     
                     
                        (i)l-iskop li għalih tħejjiet l-informazzjoni finanzjarja pro forma, inkluża deskrizzjoni tax-xiri permezz ta’ offerta ta’ skambju, tal-fużjoni jew tad-diviżjoni jew impenn sinifikanti u n-negozji jew l-entitajiet involuti;
                     
                     
                        (ii)il-perjodu u/jew id-data koperti mill-informazzjoni finanzjarja pro forma;
                     
                     
                        (iii)il-fatt li l-informazzjoni finanzjarja pro forma tħejjiet għal skopijiet ta’ spjega biss;
                     
                     
                        (iv)spjegazzjoni li:
                     
                     
                        (i)l-informazzjoni finanzjarja pro forma tispjega l-impatt tat-tranżazzjoni bħallikieku t-tranżazzjoni twettqet f’data aktar bikrija;
                     
                     
                        (ii)il-pożizzjoni finanzjarja jew ir-riżultati ipotetiċi inklużi fl-informazzjoni finanzjarja pro forma jistgħu jvarjaw mill-pożizzjoni finanzjarja jew mir-riżultati reali tal-entità;
                     
                     
                        (b)kont tal-profitt u t-telf, karta tal-bilanċ jew it-tnejn li huma, skont iċ-ċirkostanzi ppreżentati f’format b’kolonni magħmula minn:
                     
                     
                        (i)informazzjoni storika mhux aġġustata; 
                     
                     
                        (ii)aġġustamenti fil-politika kontabilistika, fejn neċessarji; 
                     
                     
                        (iii)aġġustamenti pro forma;
                     
                     
                        (iv)ir-riżultati tal-informazzjoni finanzjarja pro forma fl-aħħar kolonna; 
                     
                     
                        (c)akkumpanjati minn noti li jispjegaw:
                     
                     
                        (i)is-sorsi li minnhom ittieħdet l-informazzjoni finanzjarja mhux aġġustata u jekk ġiex ippubblikat jew le awditu jew rapport ta’ rieżami fuq is-sors;
                     
                     
                        (ii)il-bażi li fuqha tħejjiet l-informazzjoni finanzjarja pro forma;
                     
                     
                        (iii)is-sors u l-ispjegazzjoni ta’ kull aġġustament;
                     
                     
                        (iv)jekk kull aġġustament fir-rigward ta’ dikjarazzjoni tal-profitt u t-telf pro forma hux mistenni li jkollu impatt kontinwu fuq l-emittent jew le;
                     
                     
                        (d)fejn applikabbli, sa fejn mhux kopert xi mkien ieħor fid-dokument ta’ eżenzjoni, l-informazzjoni finanzjarja u l-informazzjoni finanzjarja interim tan-negozji jew entitajiet (li se jiġu) mixtrija użata fit-tħejjija tal-informazzjoni finanzjarja pro forma għandha tiġi inkluża fid-dokument ta’ eżenzjoni. B’mod simili, f’każ ta’ diviżjoni, l-informazzjoni finanzjarja tal-kumpanija li tkun qed tiġi diviża għandha tiġi inkluża.
                     
                  
               
                     
                        Punt 5.8
                     
                  
                  
                     
                        Prinċipji fit-tħejjija u l-preżentazzjoni ta’ informazzjoni finanzjarja pro forma 
                     
                  
               
                     
                        Punt 5.8.1 
                     
                  
                  
                     
                        L-informazzjoni finanzjarja pro forma għandha tiġi identifikata sabiex ikun hemm distinzjoni mill-informazzjoni finanzjarja storika. 
                     
                     
                        L-informazzjoni finanzjarja pro forma għandha tiġi ppreparata b’mod konsistenti mal-politika kontabilistika adottata mill-emittent fl-aħħar dikjarazzjonijiet finanzjarji tiegħu jew dawk li jmiss. 
                     
                  
               
                     
                        Punt 5.8.2 
                     
                  
                  
                     
                        L-informazzjoni pro forma tista’ tiġi ppubblikata biss fir-rigward ta’ xi wieħed minn dawn li ġejjin: 
                     
                     
                        (a)l-aħħar perjodu finanzjarju li tlesta; 
                     
                     
                        (b)il-perjodu interim l-aktar riċenti li għalih ġiet ippubblikata informazzjoni rilevanti mhux aġġustata jew hi inkluża fid-dokument ta’ eżenzjoni. 
                     
                  
               
                     
                        Punt 5.8.3 
                     
                  
                  
                     
                        L-aġġustamenti pro forma għandhom: 
                     
                     
                        (a)ikunu murija u spjegati b’mod ċar; 
                     
                     
                        (b)jippreżentaw l-effetti sinifikanti kollha direttament attribwibbli għat-tranżazzjoni; 
                     
                     
                        (c)ikunu jistgħu jiġu sostnuti fattwalment.
                     
                  
               
                     
                        Punt 5.9
                     
                     
                  
                  
                     
                        Rekwiżiti għal rapport ta’ kontabilist/tal-awditjar 
                     
                     
                        Id-dokument ta’ eżenzjoni għandu jinkludi rapport ippreparat minn kontabilisti jew awdituri indipendenti li jiddikjaraw li fl-opinjoni tagħhom: 
                     
                     
                        (a)l-informazzjoni finanzjarja pro forma tħejjiet b’mod korrett fuq il-bażi ddikjarata;
                     
                     
                        (b)li l-bażi msemmija fil-punt (a) hija konsistenti mal-politiki kontabilistiċi tal-emittent. 
                     
                  
               
                     
                        TAQSIMA 6
                     
                  
                  
                     
                        DOKUMENTI DISPONIBBLI
                     
                  
               
                     
                        Punt 6.1
                     
                  
                  
                     
                        L-informazzjoni dwar fejn, jekk applikabbli, jistgħu jinqraw id-dokumenti li ġejjin fit-12-il xahar wara l-pubblikazzjoni tad-dokument ta’ eżenzjoni: 
                     
                     
                        (a)il-memorandum u l-artikoli ta’ assoċjazzjoni aġġornati tal-emittent; 
                     
                     
                        (b)ir-rapporti, l-ittri u d-dokumenti l-oħra, l-informazzjoni finanzjarja storika, il-valwazzjonijiet u d-dikjarazzjonijiet kollha mħejjija minn kull espert fuq it-talba tal-emittent li kwalunkwe parti minnhom tiġi inkluża jew imsemmija fid-dokument ta’ eżenzjoni;
                     
                     
                        (c)ir-rapporti, l-ittri u d-dokumenti l-oħra, il-valwazzjonijiet u d-dikjarazzjonijiet kollha mhux koperti mill-punti (a) jew (b) ta’ dan il-punt jew kwalunkwe punt ieħor f’dan l-Anness, imħejjija f’konformità mad-Direttiva 2004/25/KE jew mad-Direttiva (UE) 2017/1132.
                     
                     
                        Indikazzjoni tas-sit web fejn jistgħu jinqraw id-dokumenti.
                     
                  
               
            
               ANNESS II 
               KONTENUT MINIMU TA’ INFORMAZZJONI TAD-DOKUMENT TA’ EŻENZJONI
            
            
               Artikolu 2(1), ir-raba’ subparagrafu
            
            
                     
                        TAQSIMA 1
                     
                  
                  
                     
                        INFORMAZZJONI DWAR L-EMITTENT
                     
                  
               
                     
                  
                  
                     
                        Għandha tiġi pprovduta din l-informazzjoni:
                     
                     
                        (a)l-informazzjoni meħtieġa fit-Taqsima 1 tal-Anness I ta’ dan ir-Regolament; 
                     
                     
                        (b)l-informazzjoni meħtieġa fl-Anness 1 tar-Regolament Delegat (UE) 2019/980, bl-eċċezzjoni tat-Taqsima 1 ta’ dak l-Anness. Jekk applikabbli, din l-informazzjoni għandha tiġi pprovduta wkoll għall-emittent tal-ishma sottostanti, jekk differenti mill-emittent tat-titoli ta’ ekwità.
                     
                     
                        Kwalunkwe referenza għal “dokument tar-reġistrazzjoni” jew għal “prospett” fl-Anness 1 tar-Regolament Delegat (UE) 2019/980 għandha tinftiehem bħala referenza għal dokument ta’ eżenzjoni kif imsemmi f’dan ir-Regolament.
                     
                  
               
                     
                        TAQSIMA 2
                     
                  
                  
                     
                        INFORMAZZJONI DWAR IL-KUMPANIJA LI QED TIRĊIEVI L-OFFERTA, IL-KUMPANIJA LI QED TINXTARA JEW IL-KUMPANIJA LI QED TIĠI DIVIŻA
                     
                  
               
                     
                  
                  
                     
                        L-informazzjoni meħtieġa fit-Taqsima 2 tal-Anness I ta’ dan ir-Regolament għandha tiġi pprovduta, skont it-tip ta’ tranżazzjoni, għall-kumpanija li qed tirċievi l-offerta, il-kumpanija li qed tinxtara jew il-kumpanija li qed tiġi diviża. 
                     
                     
                        Jekk waħda mill-entitajiet imsemmija hawn fuq tkun grupp, u d-dikjarazzjonijiet finanzjarji kkonsolidati jkunu diġà ġew ippubblikati, l-informazzjoni mniżżla f’din it-taqsima għandha tiġi ppreżentata fuq bażi konsolidata.
                     
                     
                        F’każ ta’ xiri permezz ta’ offerta ta’ skambju, jekk l-informazzjoni mitluba fuq il-kumpanija li qed tirċievi l-offerta ma tkunx disponibbli għandha tiġi pprovduta dikjarazzjoni f’dan is-sens.
                     
                  
               
                     
                        TAQSIMA 3
                     
                  
                  
                     
                        INFORMAZZJONI DWAR IT-TITOLI TA’ EKWITÀ OFFRUTI LILL-PUBBLIKU JEW AMMESSI GĦALL-KUMMERĊ F’SUQ REGOLAT GĦALL-FINI TAT-TRANŻAZZJONI
                     
                  
               
                     
                        Punt 3.1
                     
                  
                  
                     
                        Għandha tiġi pprovduta l-informazzjoni meħtieġa fl-Anness 11 tar-Regolament Delegat (UE) 2019/980, bl-eċċezzjoni tat-Taqsima 1 ta’ dak l-Anness.
                     
                     
                        Jekk applikabbli, din l-informazzjoni għandha tkun ipprovduta wkoll għall-ishma sottostanti.
                     
                     
                        Kwalunkwe referenza għan-“nota dwar it-titoli” jew għal “prospett” fl-Anness 11 tar-Regolament Delegat (UE) 2019/980 għandha tinftiehem bħala referenza għal dokument ta’ eżenzjoni kif imsemmi f’dan ir-Regolament.
                     
                  
               
                     
                        Punt 3.2
                     
                  
                  
                     
                        B’deroga mill-punt 3.1, l-informazzjoni li ġejja għandha tiġi pprovduta fil-każijiet li ġejjin:
                     
                     
                        (a)għat-titoli msemmija fl-Artikolu 19, il-paragrafi 1 jew 2, jew fl-Artikolu 20, il-paragrafi 1 jew 2, tar-Regolament Delegat (UE) 2019/980, jekk dawn it-titoli ma jkunux ishma jew titoli trasferibbli oħra ekwivalenti għal ishma, għandha tiġi pprovduta l-informazzjoni meħtieġa fl-Anness 14 ta’ dak ir-Regolament (ħlief it-Taqsima 1 ta’ dak l-Anness), kif ukoll l-informazzjoni addizzjonali msemmija fl-Artikolu 19, il-paragrafi 1 jew 2, jew fl-Artikolu 20, il-paragrafi 1 jew 2; 
                     
                     
                        (b)għar-riċevuti depożitorji maħruġa għal ishma għandha tiġi pprovduta l-informazzjoni meħtieġa fl-Anness 13 tar-Regolament Delegat (UE) 2019/980.
                     
                     
                        Kwalunkwe referenza għan-“nota dwar it-titoli” jew għal “prospett” fl-Annessi rilevanti tar-Regolament Delegat (UE) 2019/980 għandha tinftiehem bħala referenza għal dokument ta’ eżenzjoni kif imsemmi f’dan ir-Regolament.
                     
                  
               
                     
                        TAQSIMA 4
                     
                  
                  
                     
                        DESKRIZZJONI TAT-TRANŻAZZJONI
                     
                  
               
                     
                  
                  
                     
                        Għandha tiġi pprovduta l-informazzjoni meħtieġa fit-Taqsima 3 tal-Anness I ta’ dan ir-Regolament.
                     
                  
               
                     
                        TAQSIMA 5
                     
                  
                  
                     
                        IMPATT TAT-TRANŻAZZJONI FUQ L-EMITTENT
                     
                  
               
                     
                  
                  
                     
                        Għandha tiġi pprovduta l-informazzjoni meħtieġa fit-Taqsima 5 tal-Anness I ta’ dan ir-Regolament.
                     
                  
               
         
         
            
                  
                     (1)
                  
                        Id-Direttiva 2004/25/KE tal-Parlament Ewropew u tal-Kunsill tal-21 ta’ April 2004 fuq offerti ta’ xiri (ĠU L 142, 30.4.2004, p. 12).
               
               
                  
                     (2)
                  
                        Ir-Regolament (KE) Nru 1606/2002 tal-Parlament Ewropew u tal-Kunsill tad-19 ta’ Lulju 2002 rigward l-applikazzjoni ta’ standards internazzjonali tal-kontabbiltà (ĠU L 243, 11.9.2002, p. 1).
               
               
                  
                     (3)
                  
                        Id-Direttiva 2013/34/UE tal-Parlament Ewropew u tal-Kunsill tas-26 ta’ Ġunju 2013 dwar id-dikjarazzjonijiet finanzjarji annwali, id-dikjarazzjonijiet finanzjarji kkonsolidati u r-rapporti relatati ta’ ċerti tipi ta’ impriżi, u li temenda d-Direttiva 2006/43/KE tal-Parlament Ewropew u tal-Kunsill u li tħassar id-Direttivi tal-Kunsill 78/660/KEE u 83/349/KEE (ĠU L 182, 29.6.2013, p. 19).
               
               
                  
                     (4)
                  
                        Ir-Regolament (UE) Nru 596/2014 tal-Parlament Ewropew u tal-Kunsill tas-16 ta’ April 2014 dwar l-abbuż tas-suq (Regolament dwar l-abbuż tas-suq) u li jħassar id-Direttiva 2003/6/KE tal-Parlament Ewropew u tal-Kunsill u d-Direttivi tal-Kummissjoni 2003/124/KE, 2003/125/KE u 2004/72/KE (ĠU L 173, 12.6.2014, p. 1).
               
               
                  
                     (5)
                  
                        Id-Direttiva (UE) 2017/1132 tal-Parlament Ewropew u tal-Kunsill tal-14 ta’ Ġunju 2017 dwar ċerti aspetti tal-liġi dwar il-kumpaniji (ĠU L 169, 30.6.2017, p. 46).
               
               
                  
                     (6)
                  
                        Ir-Regolament Delegat tal-Kummissjoni (UE) 2019/980 tal-14 ta’ Marzu 2019 li jissupplimenta r-Regolament (UE) 2017/1129 tal-Parlament Ewropew u tal-Kunsill fir-rigward tal-format, il-kontenut, l-iskrutinju u l-approvazzjoni tal-prospett li għandu jiġi ppubblikat meta titoli jiġu offruti lill-pubbliku jew jiġu ammessi għall-kummerċ f’suq regolat, u li jħassar ir-Regolament tal-Kummissjoni (KE) Nru 809/2004 (ĠU L 166, 21.6.2019, p. 26).